**Padova** on kaupunki Veneton alueella Italian koillisosassa, 40 kilometriä Venetsiasta länteen. Se on Padovan maakunnan pääkaupunki. Padovassa on arviolta 210 401 asukasta (vuonna 2015) ja kaupungin pinta-ala on 92,85 neliökilometriä.

Historia
--------

Padova – tuolloin nimellä Patavium – oli ennen ajanlaskun alkua veneettien vanha pääkaupunki. Tarujen mukaan Patavium oli troijalaisen Antenorin perustama. Vuodesta 41 eaa. Patavium oli Rooman municipium ja roomalaisten tärkein kaupunki ja kaupan keskus Pohjois-Italiassa. Patavium oli erityisen tunnettu villastaan. Kaupunkia ympäröivät Bacchiglione-joen monet haarat, jotka muodostivat luonnollisen vallihaudan vanhan kaupungin ympärille. Roomalaisten jälkeen kaupunkia hallitsivat hunnit Attilan johdolla, langobardit, frankit, venetsialaiset ja itävaltalaiset kunnes 1866 se liitettiin Italian kuningaskuntaan osana Venetoa.

Koulutus
--------

Padovan yliopisto on perustettu 1222. Siellä on maailman vanhin anatomian luentosali (vuodelta 1594). Yliopiston kasvitieteellinen puutarha on maailman toiseksi vanhin, ja se on nimetty UNESCOn maailmanperintökohteeksi. Se perustettiin vuonna 1545, eli vuotta myöhemmin kuin Pisan kasvitieteellinen puutarha. Padovan yliopiston opettajakuntaan on kuulunut muiden muassa Galileo Galilei.

Talous
------

Nykyisin kaupungin pääelinkeinot liittyvät kemianteollisuuteen ja metalliteollisuuteen.

Kulttuuri ja urheilu
--------------------

Shakespearen näytelmän *Kuinka äkäpussi kesytetään* tapahtumat sijoittuvat pääosin Padovaan. 

Padovan kaupungissa on A1-liigassa pelaava lentopallojoukkue. Joukkue on yksi liigan pitkäaikaisimmista joukkueista ja 2007–2008 kausi tulee olemaan Sempre Volley Padovalle jo 25. Italian A1-liigassa.

Padovan basilica di Sant'Antonioon on haudattu katolinen pyhimys Antonius Padovalainen. Hänen haudastaan muodostui pyhiinvaelluskohde jo vuosisatoja sitten.

Tunnettuja padovalaisia
-----------------------

* Moše Hajjim Luzzatto (1797–1746), hepreankielinen kirjailija
* Giovanni Battista Belzoni (1778–1823), arkeologi ja egyptologi
* Arrigo Boito (1842–1918), kulttuurivaikuttaja
* Bartolomeo Cristofori (1655–1731), soitinrakentaja
* Andrea Palladio (1508–1580), renessanssiarkkitehti

* Prato della VallePrato della Valle
* Basilica di Sant'AntonioBasilica di Sant'Antonio
* Basilica Santa GiustinaBasilica Santa Giustina

Lähteet
-------

* Paavo Castrén ja Leena Pietilä-Castrén: Antiikin käsikirja. Otava 2000. ISBN 951-1-12387-4.

1. 1 2 3 4  Italy: Veneto Citypopulation.de. Viitattu 30.9.2016.
2. ↑  Castrén & Pietilä-Castrén 2000, s. 407–408
3. ↑  *Lexikon des Mittelalters. Osa 1, kappale 733.*. Metzler-Verlag.

Aiheesta muualla
----------------

* Kuvia tai muita tiedostoja aiheesta **Padova** Wikimedia Commonsissa

* Kaupungin internetsivut (italiaksi)

  

Padovan maakunta
Abano Terme | Agna | Albignasego | Anguillara Veneta | Arquà Petrarca | Arre | Arzergrande | Bagnoli di Sopra | Baone | Barbona | Battaglia Terme | Boara Pisani | Borgoricco | Bovolenta | Brugine | Cadoneghe | Campo San Martino | Campodarsego | Campodoro | Camposampiero | Candiana | Carceri | Carmignano di Brenta | Cartura | Casale di Scodosia | Casalserugo | Castelbaldo | Cervarese Santa Croce | Cinto Euganeo | Cittadella | Codevigo | Conselve | Correzzola | Curtarolo | Due Carrare | Este | Fontaniva | Galliera Veneta | Galzignano Terme | Gazzo | Grantorto | Granze | Legnaro | Limena | Loreggia | Lozzo Atestino | Maserà di Padova | Masi | Massanzago | Megliadino San Fidenzio | Megliadino San Vitale | Merlara | Mestrino | Monselice | Montagnana | Montegrotto Terme | Noventa Padovana | Ospedaletto Euganeo | Padova | Pernumia | Piacenza d’Adige | Piazzola sul Brenta | Piombino Dese | Piove di Sacco | Polverara | Ponso | Ponte San Nicolò | Pontelongo | Pozzonovo | Rovolon | Rubano | Saccolongo | Saletto | San Giorgio delle Pertiche | San Giorgio in Bosco | San Martino di Lupari | San Pietro Viminario | San Pietro in Gu | Sant’Angelo di Piove di Sacco | Sant’Elena | Sant’Urbano | Santa Giustina in Colle | Santa Margherita d’Adige | Saonara | Selvazzano Dentro | Solesino | Stanghella | Teolo | Terrassa Padovana | Tombolo | Torreglia | Trebaseleghe | Tribano | Urbana | Veggiano | Vescovana | Vighizzolo d’Este | Vigodarzere | Vigonza | Villa Estense | Villa del Conte | Villafranca Padovana | Villanova di Camposampiero | Vo’